CELEX: 61998TA0094
Language: mt
Date: 2008-06-26 00:00:00
Title: Kawża T-94/98: Sentenza tal-Qorti tal-Prim'Istanza tas- 26 ta' Ġunju 2008 — Alferink et vs Il-Kummissjoni ( Rikors għad-danni — Responsabbiltà mhux kuntrattwali — Ħalib — Imposta addizzjonali — Kwantità ta' referenza — Produttur li kien daħal għal impenn ta' non-kummerċjalizzazzjoni — Rekwiżit ta' produzzjoni fl-impriża agrikola SLOM inizjali — Artikolu 3a tar-Regolament (KEE) Nru 1546/88, kif emendat bir-Regolament (KEE) Nru 1033/89 — Formulazzjoni allegatament ambigwa tad-dispożizzjoni applikabbli — Prinċipju ta' ċertezza legali )

2.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 197/18
            
         Sentenza tal-Qorti tal-Prim'Istanza tas-26 ta' Ġunju 2008 — Alferink et vs Il-Kummissjoni
   (Kawża T-94/98) (1)
   
   (“Rikors għad-danni - Responsabbiltà mhux kuntrattwali - Ħalib - Imposta addizzjonali - Kwantità ta' referenza - Produttur li kien daħal għal impenn ta' non-kummerċjalizzazzjoni - Rekwiżit ta' produzzjoni fl-impriża agrikola SLOM inizjali - Artikolu 3a tar-Regolament (KEE) Nru 1546/88, kif emendat bir-Regolament (KEE) Nru 1033/89 - Formulazzjoni allegatament ambigwa tad-dispożizzjoni applikabbli - Prinċipju ta' ċertezza legali’)
   (2008/C 197/30)
   Lingwa tal-kawża: L-Olandiż
   Partijiet
   
      Rikorrenti: Alfonsius Alferink (Heeten, l-Olanda) u s-67 rikorrenti l-oħra li isimhom jidher fl-anness tas-sentenza (rappreżentanti: H. Bronkhorst u E. Pijnacker Hordijk, wara H. Bronkhorst, E. Pijnacker Hordijk u J. Slusmans, u fl-aħħar E. Pijnacker Hordijk, avocats)
   
      Konvenuta: Il-Kummissjoni tal-Komunitajiet Ewropej (rappreżentant: T. van Rijn, aġent)
   Suġġett
   Talba għall-kumpens, b'applikazzjoni ta' l-Artikolu 178 tat-Trattat KE (li sar l-Artikolu 235 KE) u tat-tieni paragrafu ta' l-Artikolu 215 tat-Trattat KE (li sar it-tieni paragrafu ta' l-Artikolu 288 KE), tad-danni allegatament imġarrba mir-rikorrenti minħabba li l-Kummissjoni, meta adottat ir-Regolament (KEE) Nru 1033/89, ta' l-20 ta' April 1989, li jemenda r-Regolament (KEE) Nru 1546/88 li jistabbilixxi r-regoli dettaljati għall-applikazzjoni ta' l-imposta addizzjonali msemmija fl-Artikolu 5c tar-Regolament tal-Kunsill (KEE) Nru 804/68 (ĠU L 110, p. 27), li ma jipprevedix b'mod ċar u preċiż li l-produzzjoni tal-ħalib kellha terġa' tibda mill-impriża agrikola SLOM inizjali, kisret il-prinċipju ta' ċertezza legali.
   Dispożittiv
   
               1)
            
            
               Ir-rikors huwa miċħud.
            
         
               2)
            
            
               Alfonsius Alferink u s-67 rikorrenti l-oħra li l-lista tagħhom tidher fl-anness huma kkundannati għall-ispejjeż.
            
         
      (1)  ĠU C 358, 21.11.1998.